Diari Oficial de la Generalitat Valenciana


Sumari del DOGV 9124, del 09-07-2021 (2021/7514)

Extracte de la Resolució de 5 de juliol de 2021, del director general de LABORA Servei Valencià d'Ocupació i Formació, per la qual es convoca, per a l'exercici 2021, el programa d'incentius a la contractació de persones desocupades d'almenys trenta anys per entitats locals de la Comunitat Valenciana, en el marc del programa operatiu del Fons Social Europeu 2014-2020 de la Comunitat Valenciana (Avalem Experiència Plus). Programa Ecovid 2021.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9124

Data del DOGV
:   09-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7514


Data del document
:   05-07-2021

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 5 de juliol de 2021, del director general de LABORA Servei Valencià d'Ocupació i Formació, per la qual es convoca, per a l'exercici 2021, el programa d'incentius a la contractació de persones desocupades d'almenys trenta anys per entitats locals de la Comunitat Valenciana, en el marc del programa operatiu del Fons Social Europeu 2014-2020 de la Comunitat Valenciana (Avalem Experiència Plus). Programa Ecovid 2021. [2021/7514]  
  
BDNS (identif.): 573755.  
  
De conformitat amb el que es disposa en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans  
  
Primer. Beneficiaris i condicions  
Podran ser beneficiaris d'aquestes ajudes els ajuntaments de la Comunitat Valenciana o els seus organismes autònoms que contracten persones desocupades d'almenys 30 anys que figuren inscrites com a demandants d'ocupació en els espais LABORA de la Generalitat (condició que hauran de complir en el moment de la contractació), mitjançant un contracte temporal (exceptuats els contractes formatius) a jornada completa, durant un període de dotze mesos.  
  
Segon. Objecte  
Aquesta convocatòria té per objecte la concessió d'incentius a la contractació de persones desocupades d'almenys 30 anys que figuren inscrites com a aturades en els espais LABORA de la Generalitat, per a dotar així les entitats locals amb mitjans humans addicionals que els permeten realitzar actuacions específiques en l'àmbit de les seues competències, i proporcionar-los una major capacitat de resposta davant la conjuntura derivada per la incidència de la Covid-19 en el seu territori.  
  
  
Tercer. Bases reguladores  
Ordre 7/2019, de 25 d'abril, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del programa d'incentius a la contractació de persones desocupades per entitats locals de la comunitat valenciana, en el marc del programa operatiu del Fons Social Europeu 2014-2020 de la Comunitat Valenciana (Avalem Experiència Plus), (DOGV 02.05.2019).  
  
  
Quart. Quantia  
1. Les subvencions es finançaran per un import global màxim de 40.454.703 d'euros.  
2. L'import de la subvenció per cada contractació es determinarà en funció del grup de cotització que corresponga a cada treballador, segons es detalla en l'annex de la resolució de convocatòria.  
  
  
Cinqué. Termini de presentació de sol·licituds  
El termini per a la presentació de sol·licituds serà de 10 dies hàbils, a comptar des de l'endemà de la publicació d'aquest extracte en el Diari Oficial de la Generalitat Valenciana.  
  
València, 5 de juliol de 2021.- El director general de LABORA Servei Valencià d'Ocupació i Formació: Enric Nomdedéu i Biosca.